CELEX: 62014CN0060
Language: sk
Date: 2014-02-06 00:00:00
Title: Vec C-60/14: Žaloba podaná 6. februára 2014 — Európska komisia/Helénska republika

29.3.2014   
            
            
               SK
            
            
               Úradný vestník Európskej únie
            
            
               C 93/21
            
         Žaloba podaná 6. februára 2014 — Európska komisia/Helénska republika
   (Vec C-60/14)
   2014/C 93/34
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: B. Stromsky a I. Zervas, splnomocnení zástupcovia)
   
      Žalovaná: Helénska republika
   
      Návrhy žalobkyne
   
   
               —
            
            
               rozhodnúť, že Helénska republika si tým, že neprijala v stanovenej lehote všetky opatrenia nevyhnutné na vymáhanie nezákonnej štátnej pomoci od kasín Thessaloniki, Mont Parnès a Korfu a že v každom prípade dostatočne neinformovala Komisiu o presnej sume (istine a úrokoch), ktorá sa má vymôcť od všetkých prijímateľov nezákonnej štátnej pomoci, ani o iných opatreniach, ktoré prijala na základe článku 4 rozhodnutia, nesplnila svoje povinnosti, ktoré jej vyplývajú zo Zmluvy o fungovaní Európskej únie a článkov 2, 3 a 4 rozhodnutia Komisie (1) z 24. mája 2011,
            
         
               —
            
            
               zaviazať Helénsku republiku na náhradu trov konania.
            
         
      Žalobné dôvody a hlavné tvrdenia
   
   
               1.
            
            
               Helénska republika bola povinná vymôcť nezákonné štátne pomoci do 25. septembra 2011.
            
         
               2.
            
            
               Helénska republika bola povinná oznámiť Komisii do 25. júla 2011 opatrenia, ktoré prijala na vymáhanie nezákonnej štátnej pomoci, ako aj presnú sumu, ktorá sa mala vymôcť.
            
         
               3.
            
            
               Helénska republika nesplnila nijakú zo svojich povinností v stanovených lehotách.
            
         
      (1)  Rozhodnutie Komisie z 24. mája 2011 o štátnej pomoci C-16/10 poskytnutej Helénskou republikou niektorým gréckym kasínam (Ú. v. EÚ L 285, s. 25 až 45).